"ผลสำรวจนักวิเคราะห์ชี้ดัชนี้สิ้นปีเฉลี่ย 1,038"
"ผลสำรวจนักวิเคราะห์ชี้ดัชนี้สิ้นปีเฉลี่ย 1,038" ปี 2554 มองสูงสุด 1,201 จุดและต่ำสุด 907 จุด และเงินต่างชาติยังไหลเข้าอีก 8.2 หมื่นล้านบาท
5 พ.ย. 2553

"ผลสำรวจนักวิเคราะห์ชี้ดัชนี้สิ้นปีเฉลี่ย 1,038" ปี 2554 มองสูงสุด 1,201 จุดและต่ำสุด 907 จุด และเงินต่างชาติยังไหลเข้าอีก 8.2 หมื่นล้านบาท
นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยว่า จากผลสำรวจนักวิเคราะห์ทั้งหมด 22 แห่ง ได้ปรับเพิ่มคาดการณ์ดัชนีหุ้นปลายปี 2553 เฉลี่ย 1,038 จุด  จากคาดการณ์เมื่อเดือนก.ค. ที่ 849 จุด  และคาดดัชนีหุ้นปลายปี 2554 จะปรับตัวสูงขึ้นต่อไปอยู่ที่ 1,133 จุด และประเมินดัชนีสูงสุดในปี 2554 ไว้ที่ 1,201 จุด และต่ำสุดที่ 907 จุด  โดยมองว่าปีหน้าจะมีเงินต่างชาติไหลเข้าอีก 8.2 หมื่นล้านบาท
ผลสำรวจความเห็นนักวิเคราะห์ครั้งล่าสุด ยังสรุปได้ว่า  ปัจจัยบวกสำคัญมาจากแนวโน้มการฟื้นตัวเพิ่มขึ้นมากของเศรษฐกิจไทย เศรษฐกิจของประเทศในเอเชีย และเศรษฐกิจโลก รวมถึงมาตรการกระตุ้นเศรษฐกิจของรัฐบาล ผลประกอบการของบริษัทจดทะเบียนที่ดีขึ้น กระแสเงินทุนไหลเข้า และการลงทุนของภาครัฐและเอกชน ทำให้นักวิเคราะห์ปรับเพิ่มประมาณการอัตราการเติบโตทางเศรษฐกิจปี 53 เป็นเฉลี่ยที่ 7.3% เพิ่มขึ้นจากเดิมที่ 5.2%  และอัตราการเติบโตของกำไรต่อหุ้น (EPS Growth) 20.9% จากเดิมที่ 15.4%
นอกจากนั้น นักวิเคราะห์แนะภาครัฐจับตาปัญหาสำคัญ ได้แก่ ปัญหาการแข็งค่าของเงินบาท ปัญหาทางการเมือง และปัญหาน้ำท่วมพร้อมเร่งดำเนินการสี่ด้าน คือ  มาตรการเศรษฐกิจโดยกระตุ้นโครงการระยะยาวทั้งภาครัฐและเอกชน  สร้างเสถียรภาพทางการเมือง ส่งเสริมการลงทุนลงทุนในธุรกิจหรือวในตลาดหุ้น และเร่งการใช้จ่ายภาครัฐ  และนักวิเคราะห์ส่วนใหญ่มีความเชื่อมั่นในความมั่นคงทางการเมืองในระดับปานกลาง